林珹

林珹（），字时献，号罗峰，福建晉江縣人，明朝政治人物、同進士出身。

 生平 
弘治八年（1495年）乙卯科福建鄉試第八名。弘治九年（1496年），登丙辰科三甲第二十四名進士，兵部观政，乞归侍养亲，居三年，选授宁国府推官，丁父忧。服阕，补浙江温州府推官，復丁母忧去职。起復宁国府推官，升戶部江西司主事，监兑河西务，轉任山西司员外郎，晋陕西司郎中，督视京儲，之後出爲饶州府知府。

正德十四年（1519年），聯合王守仁，抵禦朱宸濠叛亂。歸鄉養老，為人所稱道《晋江县志》(道光版·卷之三十八·人物志名臣之二)：林珹，字时献，号罗峰，从虚斋高弟田嵓受易学。虚斋器之曰：“吾泉后进其在斯乎？”弘治乙卯丙辰联第，授宁国推官。丁内外艰，服除，复补宁国。政成，入为户部江西司主事，监河西税务，称廉能，转山西员外。有宗戚夺民田，构讼二十年莫决，珹奉命即讯归民，还奏称旨。晋陕西郎中督视京储，出知饶州。适姚源戈兵后，尚德缓刑，民困以苏。尤振兴学校，科目日盛。正德乙卯，宸濠举兵叛，宣言过饶，士兵汹汹欲遁。珹曰：“彼以虚声喝我，无恐。”饬所部严戒备，贼竟向九江，不犯饶阳。会都御史王守仁邀珹至郡，提兵赴难，克复藩城，擒逆濠。继督舟师之南康、九江，扫余孽，凯旋奏捷，受绮赏。武庙南巡，将幸江右，命总理舟饷，刻期而至。武庙卒不至。有达官干以私，弗听，遂为中伤，报罢。抵家，杜门不入城市。晚移居郡城东南，作罗峰书舍，图书杖履，逍遥自适。珹深沉有度，喜怒不形，宴居必冠端坐，竟日无惰容。事亲尽孝，抚诸侄如已出。历官二十年，上交不谄，下交不渎，任真自率，其忠厚正直，可方古君子云。。

家族
曾祖林伯亨；祖父林仕齊；父林昱，母蔡氏。

参考文献

Category:明朝饒州府知府
Category:明朝戶部員外郎
Category:明朝戶部主事
Category:明朝寧國府推官
Category:晋江人
C
Category:弘治八年乙卯科福建鄉試舉人